אדם פרופ

אדם עמנואל פרופ (נולד בו' בשבט ה'תשכ"ה, 9 בינואר 1965) הוא שחקן, במאי ויוצר ישראלי.

 ביוגרפיה 
נולד וגדל במונטריאול. כשהיה בן 7 עלה עם משפחתו לישראל, והם התגוררו בפתח תקווה. למד בבית הספר "נצח ישראל", בתלמוד תורה "שארית ישראל", בישיבת כפר גנים, בישיבת נחלים, ובקריית נוער.

היה ממקימי נוער נאמני הר הבית והיה פעיל בנוער התחיה.

למד בישיבת ימית, ובמסגרת ישיבת הסדר שירת בצה"ל בגדוד צבר של חטיבת גבעתי. במהלך השירות הוכשר כחובש קרבי, ושירת כחובש במרפאת מחנה מטכ"ל. בשירות מילואים שירת כחובש קרבי בחיל התותחנים.

ב-1986 היה חבר בגרעין התיישבות שהתמקם בנח"ל אלישע, במטרה לחדש את ההתיישבות היהודית ביריחו.

ב-2025 קיבל אות הוקרה מארגון אית"י - אמנים יוצרים תרבות יהודית.

 לימודים 
למד עיצוב גרפי בבית הספר ללימודי המשך של הטכניון ע"ש עזריאלי בתל אביב.

בשנים 2012-2013 למד משחק בבית הספר לקולנוע יהודי. למד סדנת משחק אצל שלמה צים, סדנת פיתוח קול אצל שמוליק ישורון, סדנת תיאטרון פלייבק אצל אלחנן אבן חן, קורס פלייבק אצל דוד לפיד ויצחק לאור מקבוצת הפלייבק "אור חוזר" של תיאטרון נקודה טובה, סדנת טייפקאסט ואנטי-טייפקאסט אצל אסף פני-אל, וסדנת פתיחה בתחום ליצנות רפואית בעמותת שמחת הלב.

 עריכה גרפית וניהול רשתות מחשוב 
בשנים 1994-1997 ניהל את רשת המחשבים של נאות קדומים והפיק את תוכני הגרפיקה, ובנה את אתר האינטרנט של השמורה.

בשנים 1997-2003 ניהל את מחלקת הגרפיקה והמיחשוב של בית הדפוס ישראפוט של חברת פלפוט, והיה שותף בהקמת אתר האינטרנט.

בשנים 2006-2018 ניהל את מחשוב הסטודיו של בשבע; ועימד, עיצב וערך כתבות ומודעות פרסומת.

 משחק 
 קולנוע וטלוויזיה 
ממוזער|150x150 פיקסלים|דין מירושניקוב ואדם פרופ בסרט נקמה יהודית 6
ב-2013 גילם חסיד אמריקאי בסדרה אסי טוביה וחברים שביים יובל גינזבורג. באותה שנה גילם את האבא בקליפ "אבא" - תרגיל על פי שירו של אביתר בנאי בבית הספר לקולנוע יהודי. ב-2015 גילם את האבא, התפקיד הראשי בסרט "אהבת עולם" של אודליה הלל. ב-2016 גילם רב חרדי בעונה הראשונה של "תאג"ד" שביים ציון רובין. ב-2018 גילם את הרב של שחר אלקיים (נתן גושן) בסרט "סיפור אחר" שביים אבי נשר. ב-2019 גילם את נציג הוועדה של משרד החוץ בסדרה "מונא" שביים אורי סיון. ב-2020 גילם את אלחי המתנחל בעונה השלישית של "פאודה", וגילם את הכהן אלישמע בסרט תקופתי של מרכז המבקרים במכון המקדש. ב-2021 גילם רב בבית הדין בסרט "רות" שכתב עמיאור ארציאל וביימה הילה ארציאל. ב-2022 גילם רב בסדרה "ריקוד האש" שיצרה רמה בורשטין-שי. ב-2022 השתתף בסרט "אדמה בוערת" של לירן שטרית, וגילם רב בעונה הראשונה של "חאנשי". ב-2024 גילם את ראש הישיבה בסרט "נקמה יהודית 6" של יהודה גרובייס. ב-2025 גילם כהן גדול בסדרת הרשת "גיבורי המקדש" שכתב רביב זק וביים מרדכי יורבצקי בהפקת ישיבת הר הבית. 

השתתף בפאנל העוסק בזרמים השונים ביהדות בהפקת ארגון "אחד".

 וידאו-קליפים 
ב-2015 השתתף בוידאו קליפ "סנדלים" של אנדרדוס,  ב-2021 השתתף בקליפ "השבעתי" של שמעון מלכובסקי, ובקליפ "לעולם" של מנדי שפירו. ב-2022 גילם מנהל תלמוד תורה בקליפ "תאמין" של פיני איינהורן שכתב וביים שרולי ברונכר, וגילם קבצן בקליפ של "שיר הצדקה" של שוקי סלומון ובני פרידמן. ב-2024 השתתף בווידאו קליפ "תפילתי" של מוטי אילוביץ, בקליפ "עוטפים בתפילה" בביצוע אמני השירה היהודית והתזמורת הסימפונית ירושלים שביים רפאל קליינמן, ובקליפ "באה השמחה" של שמוליק סוכות.

 תיאטרון 
ב-2015 החל לשחק בהצגה "השמחה שבלב" בתיאטרון רענן, ולגלם את יוסף לוי חגיז בהצגה "הסוד שבתוך הבאר" בתיאטרון רענן.

ב-2017 החל לשחק בהצגה "נפוליון של זהב" בתיאטרון ואהבת.

ב-2019 החל לגלם חכם יהודי בהצגה "מלחמת המכבים" שכתב ביים והפיק מנחם שרון, ושיחק בהצגה "אל פחד" שכתב ביים והפיק מנחם שרון.

ב-2021 גילם את רבי שמעון בר יוחאי בהצגה "בעקבות רבי שמעון בר יוחאי" שכתב ביים והפיק מנחם שרון.
150px|ממוזער|שמאל|אדם פרופ מגלם את אלקנה בתל שילה
בתיאטרון רחוב: בין השאר גילם גבאי סליחות ספרדי בסיור סליחות של אספקלריא, גילם את אלקנה בתל שילה בתיאטרון נקודה טובה, גילם את אשתורי הפרחי בתל שילה בתיאטרון לב השמיים, ועוד.

 בימוי 
ב-2022 ביים את ההצגה "צו הריסה" מאת תדהר יששכר שעיבד דב קיראון. את העיצוב האמנותי ערך שלמה צים. את ההצגה הפיקו בית הספר לקולנוע יהודי ותיאטרון חברותא, וההצגה עלתה בין השאר בפסטיבל מעגלים של תיאטרון פסיק.

 הוראה 
בשנים 2016-2020 העביר חוגי דרמה בנושא חגי ישראל ומועדיו בגני ילדים במסגרת "תיאטרון קשר" של מרכז "אור מנחם" באשדוד. ב-2017 לימד קורס דרמה בכפר זוהרים. בשנים 2017-2019 לימד קורס דרמה בישיבה תיכונית נעם בירושלים. ב-2019 לימד אנגלית באמצעות משחק בתלמוד תורה ביד בנימין. בשנים 2024-2025 לימד אנגלית באמצעות משחק בהרצליה.

 עריכה 
ערך את המהדורה הראשונה של הספר "סדר בית הבעל שם טוב לספירת העומר: עם קיצור עבודת המידות והכוונות ועבודת נפש ישראל לכל יום מימי הספירה" מאת הרב דניאל סטבסקי.

 חיים אישיים 
נשוי ואב לארבע, מתגורר בפתח תקווה.

בעבר התגורר בקדומים, היה ממקימי היישוב צופים (והתגורר שם במשך כ-20 שנה), והתגורר בבת עין 6 שנים - שם גם היה חבר הוועד המקומי בשנת 2019.

 קישורים חיצוניים 




 אדם פרופ באתר אית"י - אמנים יוצרים תרבות יהודית

 מנחם כהן, דילמות של שחקן שומר מצוות, ראיון בשיחת השבוע, 24 ביוני 2022
 הרב יצחק פנגר, הסיפור האמיתי, 13 בדצמבר 2022
 אדם פרופ מתארח בתוכנית בוקר אמוני עם ניר קפטן, בערוץ הידברות, 29 באוגוסט 2024

 הערות שוליים 

קטגוריה:בוגרי ישיבת קריית נוער
קטגוריה:עולים בשנות ה-1970
קטגוריה:בת עין: אישים
קטגוריה:בוגרי ישיבת נחלים
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:במאי תיאטרון ישראלים
קטגוריה:בוגרי בית הספר נצח ישראל (פתח תקווה)